Vrei să devii bo$$ de bo$$? Să conduci mase de oameni spre orice ai tu chef? Deși pare greu la prima vedere, e super ușor! Trebuie să știi doar o lecție elementară de manipulare. Și nu, manipulare nu e atunci când ești la întâlnire cu una, o iei de mână și i-o bagi la tine în pantaloni. Așa credeam și eu în primii 30 de ani de viață dar m-am uitat pe un dicționar recent, și e altceva.

De început, începi cu proștii. Nu că ar fi mai manipulabili decât alte grupuri de oameni. Toți sunt manipulabili, dar proștii au frumoasa calitate de a fi toți în același fel. În orice masă de oameni, proștii sunt cei mai mulți și toți vor să audă același lucru.

Cum să recunoști prostul:

1.Crede că există o explicație simplă pentru absolut orice lucru.

2. E motivat doar de frică. Nu se gândește cum să-și îmbunătățească condiția, ci cum să și-o protejeze pe cea deja existentă de oameni care vor să i-o înrăutățească.

3. Și-a luat foarte multe țepe pe parcursul vieții lui, din prostie. Dar aceeași prostie l-a împiedicat din a învăța ceva din țepele luate. Țepele luate l-au făcut pe prost doar mai paranoic. E convins că toată lumea vrea să-l păcălească și să-l fure. Așa că dacă îi spui că cineva vrea să îl păcălească și să-l fure, te va crede, pentru că deja bănuia asta, chiar dacă chiar tu ești ăla care vrea să-l păcălească și să-l fure.

4. E incapabil de a face diferența dintre un pericol real și unul imaginar.

Și atât. E super simplu. Deja putem să facem un exercițiu aplicat.

Cine ești tu:

Politician corupt care-și intreține familia și famiglia din șpăgi și contracte la suprapreț cu statul prin firme de casă.

Ce vrei de la proști:

Multe, multe voturi.

Pasul 1: Identifică ceva vag și măreț în care prostul crede foarte tare, și pe care-l simte aproape de el. Ceva clar înălțător dar cu o definiție destul de vagă încât o poți schimba după nevoile tale.

Neam, patrie, religie, valori tradiționale, familie, țară, strămoși, unire cu Republica Moldova!

Pasul 2: Inventează un dușman ascuns care vrea să îi ia prostului lucrurile de la pasul 1. De ce vrea să le ia? Nu te preocupa. Prostul nu o să se întrebe. Că de-aia e prost. El știe că ce are el e super-prețios și normal că alții vor ce are el.

Soros, un evreu perfid și putred de bogat care face ce fac toți evreii perfizi și bogați: își folosește imperiul media și ONG-urile să își împingă ideile global, pe unde are interese financiare. Și bineînțeles că visul lui secret e să desființeze ortodoxia, să dea Ardealul ungurilor, după care să cheme musulmani care, împreună cu țiganii, să ne rupă găozul la toți și să se pișe pe mormântul lui Arsenie Boca. Pentru că de ce nu?

Pasul 3: Oferă soluția. Soluția te implică pe tine, și cine ești tu chiar nu mai contează.

Lăsați faptul că sunt un politician corupt care fură din taxele voastre și trăiește ca un rege. Asta nu e important. Băiatul de la pasul 2 vine să vă ia lucrurile de la pasul 1. Și doar multe, multe voturi mie îl pot opri!

Pasul 4: Oponenții tăi și în general toți oamenii care îți contestă ideile sau caracterul sunt acoliți de-ai omului de la pasul 2:

DNA sunt plătiți de Soros! ONG-urile sunt plătite de Soros! Nu contează dovezile clare că sunt o javră coruptă! E doar parte din planul lui Soros de a mă scoate pe mine din joc, apărătorul vostru!

Pasul 5: PROFIT!

PROFIT! ATÂT. E ATÂT DE SIMPLU ȘI PERFECT. Ăia care acum 3 ani erau numiți băsiști, acum sunt sorosiști. Că băsescu nu mai e relevant. S-a schimbat doar răul suprem.

Ia stați puțin, să aplic tiparul încă o tură, că am o idee.

Cine ești tu:

Un bărbos leneș dintr-o gașcă de bărboși leneși

Ce vrei de la proști:

Să muncească fraierii în locul tău și să îți dea bani

Pasul 1: Identifică ceva vag și măreț în care prostul crede foarte tare, și pe care-l simte aproape de el. Ceva clar înălțător dar cu o definiție destul de vagă încât o poți schimba după nevoile tale.

Sufletul lui nemuritor!

Pasul 2: Inventează un dușman ascuns care vrea să îi ia prostului lucrurile de la pasul 1. De ce vrea să le ia? Nu te preocupa. Prostul nu o să se întrebe. Că de-aia e prost. El știe că ce are el e super-prețios și normal că alții vor ce are el.

Satana!

Pasul 3: Oferă soluția. Soluția te implică pe tine, și cine ești tu chiar nu mai contează.

Faceți cum zic eu, îmi dați bani, munciți pe la mine prin curte și sufletul vostru o să fie OK!

Pasul 4: Oponeții tăi și în general toți oamenii care îți contestă ideile sau caracterul sunt acoliți de-ai omului de la pasul 2:

Sataniști, ispite și sectanți! Să-i ardem pe toți!

Pasul 5: PROFIT!

Sfinte rahat, tocmai am inventat religia, oameni buni!